Pekan ini mula dibuka sebagai sebahagian dari strategi British menerusi program pertahanan yang dikenali sebagai Rancangan Briggs ketika peristiwa Darurat Tanah Melayu. Strategi ini bertujuan untuk menempatkan semula barisan pertahanan penduduk Tanah Melayu ketika itu, khususnya bagi etnik Cina Malaya, bagi mengasingkan mereka dari terjebak dengan pengaruh komunis. Jinjang kiranya merupakan suatu kawasan penempatan baru yang digelar "Kampung Baru" yang terletak digarisan sempadan Kuala Lumpur, pada keluasan 445 hektar (4.45 km2), kira-kira saiz gabungan dua kampung baru.